
r  ostquam  Benselerus  in  libro,  quem  composuit  de 
hiatu  in  scriptoribus  Graecis  pag.  430  sqq.  Consolationem 
ad  Apollonium  quae  Plutarchi  nomine  nostram  ad  raemoriam 
mansit  a  Chaeronensi  philosopho  profectam  esse  negavit, 
omnes  fere  viri  docti  illa  in  sententia  acquieverunt.  Ben- 
selerum  secutus  Volkmannus  primum  in  dissertatione  quae 
inscribitur  „Commentatio  de  consolatione  ad  Apollonium 
Pseudoplutarchea"  Jaurav.  1867,  deinde  in  hbro,  qui  agit 
de  vita,  scriptis,  philosophia  Plutarchi  vol.  I.  p.  129  sqq. 
Consolationem  frigidi  cuiusdam  sophistae  opusculum  esse 
censuit.  Quam  sententiam  impugnat  unus  Dinsius  (beitrage 
zur  kritik  der  trostschrift  Plutarchs  an  ApoIIonius.  Berlin 
1874),  neque  tamen  argumentis  comprobavit  opinionem, 
sed  hanc  de  athetesi  quaestionem  in  posterum  distulit 
tempus  quae  quantum  equidem  scio  nondum  est  foras  data. 
Quoniam  igitur  adhuc  sub  iudice  lis  est,  operae  pretium 
mihi  visum  est  totam  quaestionem  de  integro  instituere, 
rion  ut  rem  ad  finem  perducere  pericliter,  —  cui  operi 
imparem  me  esse  ingenue  fateor  —  sed  ut  mea  pro  parte 
veritati  appropinquarem:  nec  frustra  desudasse  ac  laborem 
consumpsisse  mihi  videbor,  si  quis  his  pagellis  ad  eandem 
rem  denuo  investigandam  adducetur.  Haec  sunt  prae- 
monenda,  ne  quis  opinione  praeiudicata  ad  hunc  libellum 
accedat;  iam  ad  rem  ipsam  transeamus. 

§1. 
De  fontibns. 

Quicumque  Consolationi  ad  Apollonium  Plutarcheae 
vel  raediocriter  dederit  operam,  obstupefactus  haerebit  ob 

niultitudinem  locorum  ex  aliis  scriptoribus  petitorijm,  ita 
ut  philosoplius  Chaeronensis  nihil  aliud  nisi  fontes  quos 
forte  in  manibus  habebat  contexuisse  atque  ad  verbum 
paene  expiiasse  videatur.  Mutuatur  enim  hisce  ab  auctori- 
bus:  a  philosophis  Heraclito,  Pythagora,  Protagora,  Platone, 
Aristotele,  Crantore,  Arcesilao,  a  poetis  Homero,  Hesiodo, 
Pindaro,  Simonide,  Aeschylo,  Sophocle,  lone,  Euripide, 
Achaeo,  Epicharmo,  Menandro,  Philemone,  a  rhetore 
Aeschine,  Sic  omnium  fere  scriptorum  nobilium  vestigia 
possunt  deprehendi  ac  perspici,  iamque  est  in  cum  locuni 
adducta  res,  ut  Plutarchus  in  Plutarcho  sit  quaerendus. 
Attamen  tot  fontes  a  nostro  esse  adhibitos  equidem  vix 
crediderim  duabus  cx  causis:  primum  quod  hunc  libellum 
iuvenili  aetate  scripsit,  ubi  non  tam  volutatus  poterat  esse 
in  litteris,  qualera  eum  hic  novimus.  cf.  Wyttenbachii 
Animadv.  in  Plut.  opp.  mor.  vol.  II  p.  24.  Baehr.  Pl.  werke 
Tol.  22.  p.  294:  deinde  quod  summa  festinatione  in  hoc 
libello  componendo  est  versatus  id  quod  multis  ex  rebus 
potest  enucleari.  Quare  adeo  non  concesserim  Plutarchum 
hanc  sententiam  ex  hoc  scriptore,  illam  ex  illo  desumpsisse, 
ut  potius  statuam  eum  unum  potissimum  auctorem  quem 
sequeretur  ob  oculos  habuisse  atque  unum  quasi  ducem 
sibi  elegisse  totumque  eius  librum  rettulisse.  Quis  hic  sit, 
haud  difficile  est  dictu:  est  Crantor,  nobilissimus  ille 
Academiae  veteris  philosophus.  Quamquam  latissime  patent 
litterae  consolatoriae,  —  Posidonius,  Eudorus,  Pindarus, 
Alcidamus,  Antipho,  Xenocrates,  Theophrastus  alii  hoc  ad 
genus  pertinent  —  tamen  omnibus  excellit  Crantor  Solensis 
qui  clarissimam  consolationem  ad  Hippoclem  de  filii  morte 
consolandum  scripsit  quam  integram  diem  non  tulisse 
vehementissime  dolemus.  A  Crantore  pendet  Ciceronis 
Consolatio  sive  de  luctu  minuendo  liber.  cf.  Plin.  N.  H. 
praef.  22;  sed  ne  haec  quidem  temporis  malignitatem 
edacitatemque  effugit.  Compensant  vero  aliquid  haec  damna 
quibus  nil  potest  cogitari  flebilius  Tusculanae  disputationes 
quae  eodem  iure  possunt  appellari  „ConsoIationes".  In 
qtHbusCiceronem  multis  partibus  Crantoris  vestigia  pressisse 

iamdudum  inter  omnes  constat*)  Commemoratur  autem 
Crantoris  liber,  cui  erat  titulus  irep'.  irsv&oo;  Tusc.  I.  48. 115; 
IIT.  6.  12;  V.  37.  107.  cf.  Acad.  11.44. 135,  a  Plutarciio 
p.  102  d,  104  b,  114  c,  115  b.  Quodsi  Ciceronis  Tusculanas' 
disputationes  et  Plutarchi  Consolationem  inter  se  com- 
parabimus,  vel  primo  obtutu  concentus  utriusque  libri 
perspiciemus  ac  dubitari  vix  potest,  quin  non  solum  ii  loci 
quibus  Crantoris  nomen  est  praepositum  sed  etiam  qui- 
cumque  sunt  utrique  communes  ex  illo  tzo\  xsvS^tx;  libro 
desumpti  sint.  Nonnullis  locis  accidit,  ut  alter  se  Crantorem 
esse  secutum  asseveret,  alter  pro  suis  res  alienas  venditare 
videatur.  In  sententiis  ut  par  est  maxima  intercedit 
simiiitudo;  quin  etiam  in  Ciceronis  elocutione  vel  tiro 
deprehendet  expressa  exemplaris  Solensis  vestigia.  Uterque 
iisdem  exemplis,  iisdem  figuris,  iisdem  argumentis  utitur 
quem  consensum  fortuito  ac  temere  nasci  non  potuisse 
concedant  qui  sapiunt  necesse  eSt.  Obiter  commemoro  etiam 
in  dialogo  Platoni  supposito  cui  est  titulus  Axiochus  et  in 
Senecae  consolationibus  ad  Marciam,  Polybium,  Helviam 
haud  pauca  ex  Crantoris  libelio  derivata  esse. 

Diogenes  Laertius  IV.  26  Crantorem  impense  Homero 
et  Euripidi  operam  navagse  his  verbis  affirmat  i^a{)\i.!^az  oe 
KpctvKop  itdvTcDv  hri  \i.aK\rjv  'Onrjpov  xa'  Eiptxi^r^v,  unde  eum 
scripta  sua  locis  his  ex  poetis  ductis  exornasse  liquidissimum 
est.  Tamen  in  aliis  quoque  poetis  magnopere  erat  versatus 
quod  effici  potest  ex  fragmentis  quae  ad  nos  pervenerunt. 
Felicissimo  ingenio  elegantique  poeseos  sensu  praeditus  in 
scribendis  libris  limpidos  adibat  poetici  sermonis  fontes, 
ita  ut  tamquam  largis  flueret  undis  eius  oratio.  Quae- 
cumque  dixit,  oratorie  verbisque  exquisitissimis  saepe  vero 
tumidioribus  elocutus  est,  quare  nU  est  convenientius  quam 
quod   de   eius   stilo   tradit   Diog.  Laert.  IV.  25.   Sstvo;  r^v 


*)  Falsissima  protulit  Kayserus  in  diss.  „De  Crantore  Acade- 
mico"  pag  37  qui  verisimile  esse  negat  Ciceronem  eundem  hxm.c 
Crantoris  librum  bis  exhausisse.  At  si  reputamus  Tullium  eodem 
tempore  (46  a.  Chr.  n.)  eadem  de  re  bis  scripsisse,  vel  necessarium 
existimaverim  utrumque  librum  multifariam  inter  sese  congruere. 

•ivojiato-otfjoat.  Quid?  quod  et  ipsc  pooUcen  attigit  carmi- 
naque  composuit.  Eundem  veterum  philosophorum  notitia 
probe  imbutum  fuissc  cum  ex  multis  aliis  rebus  apparet, 
tum  inde  quod  primus  erat  qui  commentarios  in  Platonem 
scripsit.  Procl.  in  Tim.  24  a.  o  Kpw-o?  xw  ID^dToivo;  i^rffr^Krfi 
Kpdvto)().  Diog.  L.  1.  C.  xat  xatsXtTcsv  uro|tvT^(ta-a  s'.^  fj.optd?a:; 
oxtyojv  Tpslc  —  At  iam  quaerito  num  forte  ita  acciderit,  ut 
tam  multos  locos  Horaericos  et  Euripideos,  tam  magnum 
vocabulorum  numcrum  ab  oratione  pedestri  longe  rece- 
dentium,  tam  multas  collationes  similitudinesque  poeticas. 
tam  multorum  philosophorum  imprimis  Platonis  sententias 
in  Consolatione  Plutarchea  inveniamus?  Quod  equidem 
nego  ac  pernego.  Inimo  tota  huius  libelli  indoles  Crantorea 
est.  Sed  ut  quae  stutui  conflrmem,  nonnulla  proponam  e 
quibus  quomodo  ex  Grantore  excerpserit  possit  intellegi 
conspectumque  praebebo  eorum  locorum  qui  vel  Ciceroni 
et  Plutarcho  communes  sunt  vel  quos  ad  Crantorem 
referendos  essc  manifestum  est.*) 

p.  248 11 — 1-.  (ed.  Bernardakis)  respondet  Cic.  Tusc. 
IV.  29.  63.  cf.  Sen.  ad.  Helv.  1,  ad.  Pol.  66;  2494  (Aesch. 
Prom.  379)  =  III.  31.  76;  249 17—1 9  Crantoris  esse  Cic. 
III.  6.  12  asseverat;  249 1» — 250 1  ex  Crantore  fluxisse 
apparet  ex  Acad.  11.44.135;  eundem  fontem  sapit  15—17 
cf.  m.  29.  71;  2501-6  latine  vertitur  III.  6. 12;  2507  — 
251 1  =  IV.  17.  37  sq;  2546—255.1  Theophrasti  verba  e 
Crantore  delibata  esse  Wyttenb.  p.  40  suspicatur;  2596 — 1 1  = 
III.  25.  60;  1.  25923 — 261 10  tam  vehementer  a  reliquo 
Plutarchi  stilo  recedit,  ut  Wyttenb.  p.  46  haud  inepte 
coniecisse  videatur  Chaeronensem  ad  verbum  auctorem 
suum  esse  secutum.  vid.  Brinkmann.  Quaestionum  de 
dialogis  Platoni  falso  addictis  specimen.  diss.  Bonnae  1888 
p.  22  sqq.;  ad.  260 21 — 26  (281? — 12  ubi  Crantoris  nomen 
laudatur)  cf.  I.  39.  93.  Lactant.  Inst.  div.  III.  18. 18.    Cicero 

*)  cf.  Bleek  van  Rysewyk.  De  Crantore  Solensi.  Arnhem. 
1837.  —  Kayser.  De  Crantore  Academico.  Heidelb.  1841.  —  Heine. 
De   fontibus  Tusc.   disp.   progr.  Vinar.  1863,   idem   in  praef.   ed. 

p.  xvin. 

cum  inprincipio  Cmsolationis  suae  dixisset  luendorum  scelerum 
causa  nasci  homines,  iteravit  id  ipsum  postea,  quam  obiurgans 
eum,  qui  vitam  poenam  non  esse  putet.    fragm.  1  (Orelli); 

10  (Baiter.)  cf.  Sen.  ad  Pol.  29,  ad  Marc.  10,  Axioch.  9; 
ad  260i7  vid.  1.38.91;  262io-i8  =  1.40.  97:  49.  117; 
p.  265i7  — 267ir,  argumentatur  scriptor  de  mortuorum 
beatitudine  cuius  rei  exempla  affert  Cieobidem  et  Bitonem, 
Trophonium  et  Agamedem,  Pindarum,  Euthynoum.  lisdem 
exemplis  utitur  Cic.  I.  47.  113  —  48.  115.  eodem  ordine, 
praeterquam  quod  narratiunculam  de  Pindaro  omittit  eiusque 
loco  illam  de  Mida  et  Sileno  inserit  quam  noster  demum 
281 II  commemorat.  Quas  omnes  fabulas  etian)  apud 
Crantorem  extitisse  facile  apparet;  utique  de  Euthynoo 
historiola  Cicerone  ipso  teste  ad  eum  est  referenda,  eodem- 
modo  vero  ceteras  quoque  hoc  ex  fonte  dorivandas  esse 
Wyttenb.  unicus  recte  perspexit.  Fabulam  de  Sileno  etiam 
in  Consolatione  Ciceronis  locum  habuisse  pro  certissimo 
habuit  Wolfius  (vorlesungen  ueber  die  Tusk.  368);  267  le — 
268is  -1.34.82.  cf.  Usterii  ann.  ad  h.  I.:  26725—2685  = 
1.38.91;  271 1-8  nonnulli  citantur  versus  ex  Euripidis 
Hypsipyla  petiti;  latine  redditi  sunt  111.25.59:  27l9-i«  = 
1.45.109;  272r,-i5=I.  39.94;273i-s-l.  46.  111:  27424— 
2752  =111.  14.  29;  276i-4  =11.  27.  65;  2772«— 2785  =T.  39. 
93;  2799-11  =111.16.34;  279t5-25,  28221— 2835  Crantori 
tribuit  Rysewyk.  1.  1.  p.  65;  282 1-2  =  I.  48.  114.  cf.  Lact. 
III.  19. 14,  cuius  verba  haec  extant:  Cicero  in  Consolatione 
non  nasci,  inquit,  longe  optimum  esse  nec  in  hos  scopulos 
inciderc  vitae,  proodmum  autem,  si  tmtivs  sis,  qmm  primum 
mori  et  tamquam  ex  incendio  effugere  ritae.    fi'agm.  2  (0'r.), 

11  (Bait.);  283 15-21  =  I.  39.  93;  2845  i.i  =  III.  26.  63; 
28427 — 285 M»  optime  quadrat  ad  ea  quae  de  Crantoris 
stilo  sunt  nota  quare  equidem  ei  haec  verba  assignanda 
censeo;  289i-io  =  III.  30.  73;  289 v-*  =  JI.  27.  65; 
p.  289 16 — 292 16  complures  laudibus  efferuntur  homines  qui 
aequo  animo  dolorem  tulerunt.  Similem  exemplorum  copiam 
in  Consolatione  collegisse  se  ait  Cic.  III.  28.  70.  Hieron. 
in   epit.   Nep.  (Or.  IV.  490  sq.,   Bait.  XI.  74);   idem   fecit 


ii.i- 

Seneca  in  cons.  ad  Marc.  13  sqq;  ad  ^^lM-sji  cf.  III.  26. 63. 
Quamquam  quae  attulit  exempla  non  omnia  e  Crantore 
hausit  Plutarchus  —  id  enim  vetat  chronologica  ratio  — 
tamen  illum  quoque  huiuscemodi  collegisse  exempla  satis 
probabile  est.  Fortasse  noster  ea  aut  in  scholis  rhetoricis 
ubi  haec  decantata  fuisse  verisimillimum  est  didicit  aut  e 
libris  collectaneis  deprompsit  ad  quod  ducere  videtur  Aelian. 
var.  hist.  III.  2— 5;  ad  293«3-t5  cf.  V.  41. 118. 

Sed  ne  in  re  quae  luce  est  clarior  sim  longus,  sub- 
sistam:  si  omnes  hi  loci  —  id  quod  dubitari  nequit  — 
Crantorea  continent,  etiam  cetera  pleraque  huius  auctoris 
esse  evidenter  evictum  est.  Ideo  adquiescendum  est  ita, 
ut  ad  eundem  fontem  totam  Plutarchi  Consolationem  redire, 
paucissima  e  suo  ingenio  addidisse  proflteamur.  Summopere 
favet  coniecturae  meae  quod  neque  ulla  profert  noster 
aequalium  exempla  neque  cuiusquam  eorum  qui  post 
Crantorem  librum  aliquem  consolatoriura  —  qui  erant 
permulti  ac  praeclari  —  facit  mentionem.  At  forsitan 
quispiam  dixerit  talem  fontis  adhibendi  rationem  haud 
multum  differre  mero  ab  furto  atque  Plutarcho  prorsus 
indignam  esse:  contra  quod  animadvertendum  est  veteres 
auctores  suos  non  nomine  laudare  solitos  esse  quae  con- 
suetudo  minime  infrequenter  invenitur  cum  apud  alios 
scriptores,  tum  apud  nostrum.  Namque  quae  intercedit 
ratio  inter  nostram  Consolationem  ad  Apollonium  et 
Crantoris  icspl  xsvt^o-j;  librum  eadem  intercedit  etiam  —  ut 
pluribus  supersedeara  exeraplis  —  inter  libelluni  qui  in- 
scribitur  Tcepi  dop-(r,a(a(;  et  Hieronymum  Rhodium. 

§2. 
De  hiatn. 

Prima  eaque  gravissima  causa,  cur  Benselerus  Con- 
soiationem  a  Phitarcho  abiudicandam  osse  censuit,  haec 
ost  quod  in  ea  nuUum  vitandi  hiatus  studium  appareat 
quem  Chaeronensem  ubique  magna  cura  ac  diligeiitia  ca- 
yisse  in  yolgiis  est  notum.    Et  pyofecto   si   quis   lib^llum 

nostnim  perlustrabit,  foedissime  eum  scatere  hiatibv>«  re- 
periet.  Quae  cura  ita  sint,  inquies,  noli  contra  dispulare, 
ne  cum  nimium  velis  probare  nihil  probes:  tamen  impa- 
vido  animo  viam  praecipitem  lubricamque  ingrediar.  Hoc 
praefari  volo:  unicuique  rem  acrius  examinanti  primo 
obtutu  in  oculos  incurret  hiatum  modo  copiosissime  exsi- 
stere  ac  fere  dedita  opera  esse  adscitum  veluti  in  capp.  9 
et  14  modo  perquam  raro  inveniri.  Cuius  rei  equidcm 
nuUam  possum  aliam  investigare  causam  nisi  eam  quod 
noster  hoc  in  libello  totus  a  Crantore  pendet.  Nunc  ad 
rem  ipsam  accedamus.  Hiatus  igitur  dicendus  est  is  qui 
fit  vocalium  duarum  concursu  quarum  vei  utraque  vel 
alterutra  longa  est.  cf.  Sintenis  De  hiatu  in  Plutarchi  vitis 
parallelis  epistola  ad  H.  Sauppium.  progr.  Servest.  1845. 
id.  in  ed.  IV  321 — 358.  Haec  tamen  lex  non  est  ea  quae 
nullum  det  locum  exceptioni.  Nequo  onim  offendunt  hia- 
tum  efficientes  articuli  neque  xa-,  oxt,  o);  particulae  neque 
ri  sive  post  sive  ante  vocales  positum  est  neque  £x'.,  eq,  sv, 
s^  vacant  hiatibus;  quibus  non  minus  obnoxiae  sunt  tt,  vjx, 
oov,  ^Tj  voculae  cuius  rei  exempla  etiam  apud  oratores 
inveniuntur.  Deinde  hiatus  satis  habet  excusationis,  si 
distinctione  aliqua  intercedente  fit  pausa;  quae  non  modo 
in  fine  enuntiati  oritur  sed  etiam  inter  protasin  et  apodo- 
sin,  ante  pronomen  relativum,  circum  paronthesin.  Nii  est 
dicendum  de  sententiis  adversativis  cuius  hiatus  iustissima 
est  ratio;  ferendus  est  w  vocativus  aute  vocales.  cf.  Bens. 
p.  61,  Hultsch  Philol.  XIV  292.  Ante  augmentum  saepius 
noster  admisit  hiatum  nec  praebet  quicquam  offensionis 
olisio  diphthongi  w.  in  3.  pers.  praes.  med.  v.  Mueller 
Plutarcli  iiber  die  seelenschopfg.  im  Tim.  progr.  Vratisl. 
1873  p.  18.  Apud  nomina  propria  scriptores  fere  onmes 
necessitate  quadam  coacti  summam  sibi  hiatus  admittendi 
indulserunt  libertatem. 

Qua  si  scientia  instructi  totum  librum  denuo  percur- 
rinius,  rem  minus  esse  desperatam  quam  vulgo  asseverant 
dilucidum  est.  Nam  restant  —  nisi  qui  me  fugit  —  hi 
tantum  loci   hiantes:   251  le    ftoXdxtiQ   suSiat;    25825    xotayTTjj 

«Y®*T^9  *^6227  o|io'.oTr^Ta  auTwv;  2753  Staxsiixsvot  oO^';  2784  lit- 
A.eyfrrj  o'.ov;  28025  :ro'.7joat  d-jfSvrjTov;  2843  dvO^pwro-j  dposTv; 
294 s  (taxapiToc»  'jtso(;;  2982  oou  tAv[)'.  298 s  ToiauTiQ  'Jiuov.  At 
ne  lii  quidem  loci  carent  analogiis  quas  quivis  facile  apud 
Benselerum  et  Sintenisium  inveniet;  sed  quid  opus  est 
haec  enucleare,  cum  vel  in  vitis  parallelis  quae  perpoli- 
tissima  Plutarchi  scripta  esse  ab  omnibus  ad  unum  ag- 
noscuntur  haud  parum  saepe  multo  intolerabiliores  obvii 
fiant  hiatus?  Huc  accedit  quod  noster  in  iuvenilibus 
scriptis  hiatus  vitandi  minus  studiosus  erat  quam  provec- 
tiore  aetate  —  quae  res  parum  adhuc  cadit  in  doctorum 
cogitationem  —  nec  non  quod  in  Moralibus  maiore  ad- 
mittendi  hiatus  libertate  versabatur  quam  in  Vitis.  Nulla 
igitur  inde  potest  repeti  causa  hbelli  nostri  Condemnandi. 

§3. 
De  consoeiatione  verborum  te  xat. 

Fuhrius  in  Mus.  Rhen.  XXXIII 584  sqq.  hanc  proponit 
sententiam:  die  redner  vermeiden  ebenso  wie  die  officielle 
sprache,  die  auf  den  inschriffen  erscheint,  fast  ganz  die  ver- 
bindung  ~t  xai ;  unter  den  spaeteren  schriftstellern  hat  xz  xa! 
fast  yanz  vermieden  Plutarch,  nicht  hloss  in  den  lebens- 
beschreibungen,  sondetn  auch  in  den philosophischen  schriftcn. 
Qua  re  nisus  cum  libros  Plutarcheos  recenseret,  talem 
pervenit  ad  exitum  qualem  ne  ipse  quidem  animo  prae- 
sagiverat:  quid  enim?  verborum  te  xal  usus  exspectatione 
frequentior  erat.  Tantum  vero  aberat  ut  vir  doctus  de 
sententia  temere  concepta  deduceretur  ut  offirmata  volun- 
tate  in  causa  defendenda  omnia  moliretur  et  tentaret. 
Ratio  ac  via  istius  hominis  qua  nil  poterit  excogitari  in- 
felicius  est  haec:  iis  in  Plutarchi  libris  quos  genuinos 
ducit  onmes  fere  locos  ubi  ts  xat  invenitur  depravatos  esse 
existimat  eosque  male  insulsis  putidisque  vexat  coniecturis, 
at  in  iis  qui  pseudepigraphici  ei  videntur  illud  ts  xal  adeo 
non  attingit  ut  magnum  id  facere  discrimen  libri  cuiusdam 
subditicii    diiudicandi    contendat.    Hoc    igitur   argumento 

usus  Consolationem  ad  Apollonium  de  litteris  Plutarchi 
genuinis  eximit.  Quod  mihi  —  Lucretii  verbis  utor  —  cum 
vanum  tum  delirum  esse  videtur.  At  rem  ipsam  exami- 
nemus.  Afferthos  locos:  251  le  ei^iat  -s  xai  ysijiwvs!;;  260: o 
f^mffi  xe  xa».  frovaTot>;  2628  xato!XTs(p£'.v  xs  xal  ^prjvsiv:  267 1 
dvTiPoXsIv  Ts  xa».  5sta8«'.;  267«  ypovoo  ts  xai  xd  x9fi  r,>.txia(;; 
276?  AquTtTtoi  Ts  xai  ^upot;  2792 1  cppovTi^tov  ts  xai  ouitcpopwv ; 
283:  StsX^  T£  xat  SooxoXax;;  288*5  siiO-anov  ts  xat  oTtapsvoy- 
Xr^Tov;  2904  ndpaXdv  ts  xat  5dv&t7n:ov;  298 1»  osauTov  te  xal 
rJjv  jir^Tspo. 

Hinc  vero  eos  locos  plane  segregandos  esse  quos  aliunde 
emanasse  in  professis  est,  quid  hoc,  di  immortales,  ad 
Fuhrium?  Hucpertinentl.  267i ;  2676 ;  279ti;  283;.  Quod 
autem  locos  276:  et  2904  Pseudoplutarcheos  suspectos  vult 
reddere,  planum  facit  quam  misere  sit  in  rebus  grammaticis 
versatus  quippe  quod  ts  xa»  sexcenties  inter  duo  nomina 
propria  positum  reperiatur.  cf.  Num.  13,  Nic.  6,  Crass.  25, 
Sert.  14,  Alex.  2,  18,  Caes.  21,  61,  Flam.  1,  Dion.  52, 
Brut.  28*).  Qui  restant  loci  duo  in  genera  sunt  disponendi, 
si  recte  ratiocinatus  sum,  quorum  exempla  cum  apud 
oratores  tum  apud  nostrum  ubivis  nobis  sunt  obvia.  Ac 
primum  quidem  servit  illud  ts  xat  duobus  vocabulis  quam 
arctissime  copulandis  vel  synonymis  vel  unam  efficientibus 
notionem  ita  ut  quodammodo  quae  vocatur  figura  ev  ^td 
Juwv  sit  statuenda  262«;  2792i ;  ^^^*.-;.  cf.  Alex.  20,  62, 
Crass.  5,  Nik.  24;  Antiph.  A.  B.  7,  F.  o.  6,  7.  1,  Andoc. 
II.  7,  Aeschin.  I.  57.  Deinde  in  disiunctionibus  usitatissi- 
mum  est  quibus  duo  plerumque  in  contraria  abeuntia  verba 
quorum  saepe  alterum  Tel  utrumque  pronomen  personale  est 
efficaciter  opponantur  251i6;  26O20;  298 10;  Brut.  31;  Dem. 
de  cor.  227,  Andoc.  zspi  \vjox.  41,  Isae.  236,  5i3. 

Pellucet  ne  flocci  quidem  esse  pendenda  quae  Fuhrius 
nimis  inconsiderate  nostro  de  libello  sit  hariolatus;  itaque 
ad  graviora  me  accingam. 


*)  Fuhrius  hoc  eo  magis  cognoscere  dehebat,  quod  ipse  coa- 
cervavit  exempla! 

Be  compositione.  , .    .v    i  ;i.    ; 

Wyttenbachius,  Usterius,  Benselerus,  Baebrius  Plu- 
tarchum  in  Consolatione  non  adstrinxisse  se  ad  certas 
disponendi  leges,  sed  futile  esse  eius  libri  argumentum 
affirraaverunt  quae  res  viris  criticis  (an  dicam  hypercriti- 
cis?)  commodam  praebebat  ansam  ad  spuriam  Plutarchi 
auctoritatem  demonstrandam,  Verumtamen  scriptorem  non 
sine  ullo  ordine  singula  protulisse,  quamvis  plus  quam 
semel  eundem  ad  locum  reverteretur  diversisque  locis  ea 
proponerel  quae  uno  eodemque  loco  comprehendenda  essent 
iam  Volkmannus  —  qui  ceteroquin  haud  feliciter  nostro  in 
libello  pertractando  versatus  est  —  in  progr.  supra  laudato 
p.  5 — 7  exponere  studuit;  sed  ne  eius  quidem  disputatio 
animo  meo  satisfecit,  cum  non  ad  liquidum  perduxerit 
utrum  noster  singula  arrepta  in  compagera  dissolutara 
temerariamque  redegerit  an  dilucida  aliqua  disponendi 
ratione  usus  sit.  Itaque  videamus  quomodo  Plutarchus 
hunc  librum  composuerit. 

Ac  primo  et  secundo  quidem  capite  alloquitur  Apol- 
lonium  qui  fllium  praematura  morte  sibi  ereptum  esse 
vehementissime  lugebat,  simul  affert  causas  quibus  adduc- 
tus  hanc  consolationem  contexuerit  et  cur  hoc  scriptum 
ad  id  temporis  in  scriniis  detinuerit.  lam  vero  c.  3.  ad 
propositum  aggreditur.  Materiam  scite  divisit  duas  in 
partes  quarum  in  priore  (3 — 15)  in  universum  disserit  de 
morte,  in  posteriore  (16 — 36)  specialiter  praematura  de 
morte.  Utraque  pars  aeque  conformata  est:  priusquam 
enim  solatia  ipsa  affert,  Apollonium  eorum  sensu  imbuit 
atque  efflcit  ut  facilem  se  praebeat  suscipiendis  verbis 
consolatoriis.  Hoc  tenentes  singula  uberius  persequamur. 
Ex  morte  filii  dolorem  aegritudinemque  concipere,  incipit 
noster,  cum  non  sit  positum  in  nostrae  voluntatis  libertate^ 
ratio  praecipit  ne  aut  effeminatis  animis  dolori  nimis  in- 
dulgeamus  aut  prorsus  hebetes  et  obtusi  nullo  modo  anirai 
motus  sentiamus.    Sapientis  ad  nostrae  vitae  vicissitudines 

probe  sciteque  parati  est  penitus  animo  mentique  mandare 
hominem  mortalem  vanitatisque  vanitatem  esse,  caduca  et 
in  diem  durantia  corpora,  fragiles  fortunas  et  affectiones, 
denique  jiihil  ab  omni  parte  beatum.  Quid  igitur  mirum 
quod  homo  recte  institutus  mortem  non  modo  non  pro 
malo  habet  verum  nil  posse  accidere  felicius  hominibus 
existumat  quam  mortem?  Nonne  est  letum  nobis  cognatum 
et  familiare,  nonne  vita  fatale  est  debitum,  nonne  quae 
causa  nobis  ostendit  claram  solis  lucem  eadem  ad  Cocy- 
tum  tenebris  circumfusum  nos  cogit?  Quid?  quod  ex  animo 
bene  voluit  nobis  natura  quippe  quae  prudenter  futuri 
temporis  exitum  caliginosa  premat  nocte  ne  si  praenossent 
maerore  contabescerent  homines  formidineque  mortis  mor- 
tem  precarentur.  His  omnibus  perpensitatis  non  lubet 
deplorare  ac  lugere  defunctos,  immo  eos  quotidie  laudibus 
efferamus  necesse  est,  quoniam  omnibus  miseriis  et  aerum- 
nis  vitae  sunt  liberati.  Atque  huc  pertinet  etiam  Socratis 
divini  sententia  qui  mortem  aut  placidissimo  somno  esse 
similem  aut  longinquae  ac  diuturnae  peregrinationi  aut 
denique  resolutioni  et  animi  et  corporis.  Quid  multa?  dii 
ipsi  mortem  expetendam  esse  testificantur  quandoquidem 
multos  homines  pietate  egregios  morte  quasi  amplissumo 
pulcherrimoque  munere  donaverunt.  Hucusque  pertinet 
prior  pars,  sequuntur  de  praematura  morte  disputationes. 
Quarum  initio  distributio  materiae  paululum  turbata  est*) ; 
nam  sententiis  generalibus  praemittit  hoc  unum  solamen: 
ne  immaturam  quidem  mortem  aegre  feres  dummodo  tecum 
reputaveris  veram  vitae  mensurara  non  esse  temporis  lon- 
gitudinem  sed  bonum  honestumque.  Deinde  pergit:  duplex 
est  ratio  maerendi,  spectat  enim  luctus  aut  ad  mortuos 
aut  ad  nos  superstites;  hoc  est  obiurgatione  dignum  quod 
dolor  nonnisi  nostram   utilitatem   non   defunctos   respicit, 


*)  At  sibi  proposuisse  noslrum  \\t  clemnm  a  eap.  24  solatia 
ipsa  proferret,  Inculeliter  apparet  ex  ipsius  verbis  Sijkoy  ovv  oti 
»€d  6  Xey6fieyog  aiagog  ^uvaxog  ev  TtaQttfiv&ijTos  ioTi  <J"i«  re  Tavra  xal  ru 
n^oetotfieutt  eu  rots  efi7iQoaitet>.  ■.■.,■■■. 

illud  supervacaneum  est  —  de  mortuis  enim  bene  est  ac- 
tum  —  et  absurdum,  nam  ratio  flagitat  ut  mala  quibus 
luctus  est  annumerandus  quam  maxime  diminuamus.  Ne- 
que  id  quicquam  habet  momenti  quod  praeter  omnem  spem 
casus  evenit  cum  quivis  eruditus  tale  quid  aequo  animo 
prospicere  et  possit  et  debeat.  Quod  autem  subita  raorte 
-ereptum  ideo  esse  dicunt  deflendum  quod  nulla  iis  ex  rebus 
quae  vitae  nostrae  bona  babentur  voluptatem  perceperit, 
id  falsissimum  est:  nam  exiguo  nos  superstites  illi  tempore 
praecedunt  ac  nihilo  plus  obtingit  qui  serius  quam  qui 
citius  ad  inferos  perveniunt.  In  capp.  24—36  specialia 
mortis  praematurae  solamenta  proferuntur.  Atque  initium 
capit  noster  inde  ut  exanimi  sortem  beatam  esse  affirmet 
quod  effugerit  miserias  et  sollicitudines  quae  omnibus 
diuturniorem  vitam  sortitis  perferendae  fuerint.  Omnino  quid 
habet  commodi  vita?   quid  non  potius  calamitatis?   itaque 

jif,  '^Ova»  Tov  azavTa  vi- 
xa  Xo^ov  •  To  V  exs».  'faviQ 
pfjvat  x£'.&£v  clfrsv  zsp  f(- 
xst  7:oX'j  SsuTspov  d)<;  tdytOTa. 

Nec  non  deliberare  oportet  nos  vitam  ea  tantum  accepisse 
condiclone  ut  redderemus  quando  repetet  cumque  creditor. 
Quod  qui  semper  in  animo  volvit,  facile  se  ad  omnes  quos 
fert  vita  casus  poterit  accomodare.  lam  vero  quis  novit 
an  deus  paterna  providentia  ac  cura  generis  humani  futura 
prospiciens  multos  avocet  praematura  morte?  quem  dii 
diligunt  adulescens  moritur.  Nec  minus  efficax  doloris 
levamen  est  si  intueris  in  eos  qui  intempestivas  liberorum 
mortes  generose  fortibusque  animis  pertulerunt.  Quod  ne 
id  quidem  immortales  concesserunt  ut  filius  ossa  patris  de 
vita  defuncti  tumulo  contegeret,  ea  quideni  humana  est 
ratio,  ast  ionge  secus  collibuit  coelicolis  quos  incusare 
nefas  est.  O  fortunate  adulescens  qui  cum  ex  hac  turba 
et  colluvione  discesseris,  in  illud  divinum  animorum  con- 
cilium  coetumque  proficiscaris !  qui  qua  eras  integritate 
nullis  hunianis  vitiis   inquinatus  nullis  libidinibus  deditus 


s??-?,?' 

ab  omnibus  praedilectus  ex  hac  mortali  vita  taraquam  e 
convivio  digressus  divorum  amicus  piorum  tenes  regna, 
coelesti  frueris  felicitate,  quot  quantis  quam  dulcibus 
afficeris  delectationibus!  —  Ut  finis  prioris  partis  loco  ex 
Platone  petito  tamquam  diadema  accepit,  ita  posterior 
quoque  pars  versus  finem  Platonicis  sententiis  amplificata 
et  exornata  est.  In  peroratione  (c.  37)  hortatur  noster 
Apollonium  ut  honesti  et  generosi  viri  animum  recipiat 
finemque  faciat  lugubrium  lamentationum. 

Ex  iis  quae  exposui  satis  effulget  Plutarchum  haud- 
quaquam  insolierter  in  nostro  libello  componendo  versatum 
esse.  At  fac  mancam  esse  et  vagam  materiae  distributionem, 
tamen  id  minime  sufficit  ad  probandam  scriptoris  auctori- 
tatem,  siquidem  multis  aliis  iisque  genuinis  scriptis  idem 
accidit  qua  de  re  copiosius  egit  Siefertus  egregia  in 
dissertatione  De  aliquot  Plutarchi  scriptorum  moralium 
compositione  atque  indole.  Jenae  1895.  Quicumque  tale 
quid  nostro  libello  vitio  vertunt  prorsus  obliviscuntur 
Consolationem  in  epistolarum  genere  esse  numerandam 
quibus  in  scribendis  omnes  omnium  temporum  homines 
liberiore  dicendi  ratione  usos  esse  quam  in  componenda 
commentatione  philosophica  vei  in  oratione  habenda  vix 
est  quod  moneam.  Recordare  etiam  sis  quae  noster  optimo 
in  libello  rspi  s-iftuix-a;  p.  465  dixerit. 

Uno  verbo  addam  me  quidem  nescire  an  non  in 
disponendo  proprio  sit  usus  consilio,  ac  non  potius  subsit 
a  Crantore  adhibita  dispositio.  At  haec  missa  faciamus, 
iam  pedem  proferamus. 

:,  ^    ^    .   .     ■■"  §5.    ^  . 

De  flde  historica. 

p.  289i6 — 292 16  adumbrafcur  sententia  homines  luctus 
minuendi  causa  oculos  a  se  avertere  et  ad  alios  convertere 
oportere.  Imitandos  proponit  cum  alios  tum  Demosthenem, 
Dionem,  Periclem.  Quae  Consolationis  particula  plurimum 
exhibuit  viris  doctis  negotii,  cum  noster  hic  in  nonnullis 
haud  leviter  discrepet  ab  iis  quae  tradidit  in  vitis  parallelis. 

Quam  attulit  Wyttenbachius  explicatio  nimis  coHtorta  est' 
neque  liabet  ullam  veritatis  speciem,  Volkmannus  nodum 
quasi  gladio  dissecuit  novum  inde  argumentum  petens  quo 
Consolationem  ab  alio  atque  a  Chaeronensi  profectam  esse 
liquido  appareret.  In  quibus  me  quidem  minime  habet 
adstipulantera.  Ac  primum  quidem  in  Pericl.  vita  c.  36 
refert  Pericli  filium,  sororem,  cognatorum  plurimos  pesti- 
lentia  esse  ereptos;  quod  aeqUo  tulisse  animo  egregium 
virum,  donec  Paralum  unice  ex  filiis  genuinis  superstitem 
sepulcro  condidisset.  Tum  vero  luctu  victum  plorasse  et 
in  plurimas  prorupisse  lacrumas  quod  nemo  umquam  in 
illo  vidisset.  Contra  in  Consolatione  tradit  Periclem  ubi 
filios  de  vita  decessisse  accepisset  nihilosetius  in  re  publica 
administranda  versatum  et  Athenienses  ad  bellum  esse 
exhortatum.  Ne  labar  longius,  discrimen  narrationis  in 
ipsius  rei  natura  est  positum.  Btenim  si  haec  fabula 
huius  libelli  proposito  conductura  esset,  in  talem  eam  im- 
mutare  ac  convertere  debebat  ex  qua  Apollonius  solamen 
posset  haurire.  Ea  ratione  historiuncula  est  exorta  qualem 
nunc  legimus:  eam  culpare  est  eam  non  intelligere. 

Eodem  prorsus  modo  res  sese  habet  in  iis  quae  de 
Dione  narrat  in  vitae  Dion.  c.  55  coU.  29l6-i3.  Denique 
Volkmannus  alium  est  odoratus  locum  quo  Plutarchus 
manifesto  a  se  ipse  dissideret.  In  vit.  Dem.  c.  22  tradit 
Demosthenem  audita  regis  Philippi  morte  splendida  veste 
in  publicum  prodiise  et  coronatum  idque  septimo  die  post 
filiae  obitum.  Tunc  vero  extitisse  Aeschinem  vehemen- 
tissime  in  eum  invehentem  propter  exiguum  erga  filiam 
amorem.  In  Consolatione  ad  ApoUonium  ne  uno  quidem 
verbo  laetitiae  interitu  Philippi  motae  facit  mentionem,  sed 
nonnisi  quanta  fuerit  eius  animi  aequitas  in  ferenda  filiae 
morte  pronuntiat,  simul  haud  ambigue  criminationes  ab 
Aeschine  adversario  allatas  repellens.  Quae  eadem  excu- 
satio  etiam  in  vita  Dem.  recurrit,  ubi  nostrum  Consolationis 
locum  scriptoris  animo  obversatum  esse  equidem  persuasum 
habeo.  Quodsi  Volkmannus  fidem  historicam  aegre  desiderat, 
prorsus  eum  fugit  Plutarchum  hic  non  rerum  scriptorem^ 

qui  omnia  accurate  in  commentarios  rofert,   sed  mitem 
consolatorem  humanumque  doloris  lenitorem  sese  praestare. 

^,,!^  Be  personis  Apolloniorum. 

Volkmannus  crimini  vertendum  esse  Plutarcho  censet 
quod  parum  personas  respexerit  et  eius  de  quo  sermonem 
instituit  et  eius  ad  quem  sermonem  instituit.  Hoc  vero 
minime  recte  sese  habet.  Nam  cogita  quaeso  Plutarchum 
munus  Apollonii  de  morte  filii  consolandi  obiise:  iam  in- 
telliges  ne  tantillum  quidem  patri  laudem  ad  ipsius  mores 
et  dignitatem  spectantem  ad  dolorem  consopiendum  expe- 
dituram  fuisse.  Quod  autem  idem  reprehendit  quod  nihil 
iegimus  de  ratione  qua  iam  ipse  Apollonius  alias  suorum 
clades  pertulerit,  hoc  ridiculum  est.  Quonam  tandem  modo 
potest  scire  Volkmannus  utrum  Apollonio  iam  ante  cognati 
aut  liberi  aliqui  sint  erepti  necne?  Hoc  est  nihil  aliud  nisi 
Plutarchi  fungi  muneribus  alienamque  exercere  artem. 
Chaeronensis  est  arbitrio  permittendum  ut  scribat  quod 
quotque  vult  an  Volkmanni?  Quod  attinet  ad  alteram  vitu- 
perationem  quod  noster  parum  de  filio  defuncto  protulerit, 
satis,  ne  dicam  nimium,  dictum  est  de  eius  virtutibus  in 
cap.  34.  Quid  enim  erat  amplius  addendum  de  peradu- 
lescentulo  qui  nondum  ex  ephebis  excesserat  neque  munere 
publico  erat  perfunctus  neque  ad  bellum  profectus?*) 

§  ^- 
De  testimoniis. 

Benselerus  coniecturam  de  falsa  Plutarchi  auctoritate 
prolatam  ea  quoque  re  adiuvari  putat  quod  Consolatio 
nostra  a  nullo  veterum  diserte  commemorata  sit;  quod  toto 
ut  aiunt  coelo  distare  a  vero  iam  Volkmannus  recte  per- 
spexit.  Etenim  hoc  ei  cum  multis  aliis  Plutarchi  scriptis 
commune  est  quae  in  suspicionem  adducere  nemini  adhuc 
in  mentem  venit.   Qui  dicitur  index  Lampriae  sub  num.  111 

•)  at  cf.  §  8.  .     . 

(Bern.  VII.  475)  exhibet  napajitift>jTixo?  icpo?  AoxXif^iadB>jv  qui 
liber  Wyttenbachio  diversus  fuisse  a  nostro  est  visus,  alii 
contra  atque  rectius  mea  quidem  sententia  ' AoxXrinafir^v 
immutandumessein  'Ai^oXXwv.ov  existumaverunt.  Nec  profecto 
fieri  potest  quin  illud  'AoxXrjxtdBrjV  quod  prorsus  in  tenebris 
est  per  errorem  irrepserit;  ceterum  cavendum  est  ne  nimis 
tribuamusilliLampriaecatalogo  ex  scriptorumPlutarcheorum 
excerptis  confeoto*)  cuius  fides  iure  ac  merito  in  dubium  est 
revocata.  Silentio  haud  praetereundum  censeo  in  codice 
Parisino  D  n.  1956  titulo  napaiAad-r^Ttxo;  xpo;  'Ai:oXKo>vtov 
nomen  IlXoaTdpyou  praepositum  inveniri,  sed  ne  hoc  quidem 
per  se  magni  est  moraenti.  Utique  ex  silentio  veterum 
nil  de  Piutarcho  eius  libelli  auctore  colligendum  est. 

§8. 
Conclusio. 

Quoniam  singula  argumenta  quibus  commoti  viri  docti 
Consolationem  ad  Apollonium  Plutarcho  abiudicandam  esse 
censuerunt  integro  spero  examinavi  iudicio  et  ad  irritum 
redegi,  iam  calculis  subductis  summam  faciam:  in  libello 
nihil  inest  quod  a  Plutarchi  ingenio  sit  alienum,  etsi 
nonnulla  reperiuntur  quae  minus  sunt  laude  digna.  At 
fuit  iuvenis  cum  hoc  scriptum  componeret  cui  multa  con- 
donanda  sunt.  Nullis  vero  aliis  auxiliis  ad  scribendum 
aggressus  est  nisi  quod  unum  sibi  adscivit  Crantoris  librum 
xepi  xsvdooi;  quem  Plutarchum  ita  in  usum  suum  convertisse 
ut  ad  verbum  paene  eum  expilaverit  in  propatuio  est. 
Nonnulla  quin  paucis  addam  temperare  mihi  non  possum. 
Mihi  enim  Consolatio  ad  Apollonium  commentatio  scholastica 
ad  se  exercendum  composita,  Apollonius  vero  ad  quem 
hae  litterae  consolatoriae  datae  sunt  persona  ficta  videtur 
esse.  Maximopere  favet  opinioni  raeae  quod  nec  huius 
Apollmii  nec  omnino  Apollonii  cuiusquam  ut  aequaXis  et 
familiaris  sui  in  reliquis  scriptis  meminit  Plutarchus.  (Wytt.) 
Fortasse  Consolatio   nostra   eos  inter  libros  referenda  est 


.  f 


*)  cf.  kSchaefer.  comm.  de  libro  viU.  X  oratt.  p.  14. 

qui  ad  certum  finem  non  deducti  liaud  sunt  facti  publici 
iuris.  Nimirum  haec  est  mera  coniectura  quae  nulla  potest 
re  stabiliri.  Sed  quomodocumque  res  sese  habet  libellus 
est  aureus  neque  indignus  quem  Plutarcho  vindicemus  — 
quodsi  in  hoc  erro  (Ciceronis  verbis  uti  mihi  liceat)  libenter 
erro  nec  mihi  hunc  errorem  quo  delector  extorqueri  volo 
—  ac  qui  nimia  ingenii  confidentia  correpti  eum  Plutarchi 
possessione  derogant  caveant  ne  sibi  succenseant  manes 
philosophi  Chaeronensis ! 

